Die jaar 1966 was 'n gewone jaar wat volgens die Gregoriaanse kalender op 'n Saterdag begin het. Dit was die 66ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. Frankryk vier die millennium van die Mont-Saint-Michel. John Godolphin Bennett ontwikkel ’n nuwe gedagtelyn in stelselteorie naamlik sistematiek wat poog om stelsels te ondersoek as a geheel eerder as ’n stel verwante komponente. 3 Februarie – Die Sowjet-ruimtetuig Loena 9 voer die eerste sagte landing op die Maan uit en stuur foto’s terug Aarde toe.r 17 Maart – Die eerste studente word geregistreer aan die Universiteit van Zambië. 3 April – Die Sowjet-ruimtetuig Loena 10 word die eerste ruimtetuig om om die Maan te wentel. 19 April – Die Amerikaanse chirurg Michael DeBakey maak ´n inplanting van ´n plastiek kunshart. Die pasiënt sterf enkele dae later. 26 Mei – Guyana word van die Verenigde Koninkryk onafhanklik. 11-30 Julie – Die agste FIFA Sokker-Wêreldbekertoernooi word in Engeland gespeel, wat deur dié land gewen word.